**KOM TIL FORENINGSDAG**

I forretningsudvalget (FU) prøver vi løbende at gøre betingelserne og mulighederne i Brabrand IF bedre.

Vi vil dog gerne have jeres hjælp til dette. Derfor har vi besluttet at arrangere en **foreningsdag**.

Her har vi alle mulighed for at bidrage med input. Hvad skal vi vægte fremover, og hvordan gør vi Brabrand IF til et endnu bedre sted at være både som leder, træner og medlem?

Nogle emner til dagen **kunne** være:

* Skal vi have en ny struktur for vores forening?
* Skal vi have revideret vores vedtægter?
* Skal vi have en spring- og motorikhal ved vores anlæg?
* Skal vi have et fælles logo for alle afdelinger?
* Forskønnelse/optimering af vores anlæg?
* Flere fælles aktiviteter på tværs af afdelingerne?
* Drift af cafeen på vores anlæg?
* Klubblad? Digitalt nyhedsbrev? Fælles foreningsblad for hele Brabrand?

Andre forslag til emner modtages gerne.

**Foreningsdagen** afholdes **lørdag d. 24. oktober 2020** fra kl. 9,00 til kl. 15,00.

Vores foreningskonsulent fra DGI, Flemming Mølgaard har givet tilsagn om at hjælpe os med denne dag.

Tilmelding via mail til formand Jens Jensen på jenskirsten94@gmail.com senest 24. september. Ved tilmelding må man meget gerne tilkendegive, hvilket emne/emner man gerne vil arbejde med.

Vi håber, at rigtig mange af vores ledere, trænere og medlemmer vil være med til denne dag.

Med venlig hilsen forretningsudvalget i Brabrand IF